LidanRubinov/Halacha-QA huggingface dataset:
שאלה: שבת פרה: כידוע יש לנו שבתות מיוחדות ולכל אחת מהן סיבה לתזמון שלה: שבת שקלים - לפני ראש חודש אדר כדי להזכיר על מחצית השקל שבת זכור- בשבת הסמוכה לפורים, כדי להסמיך מעשה המן למעשה עמלק שבת החודש - לפני ניסן כדי להורות ולהזכיר את החודש הזה אך מעולם לא הבנתי למה פרשת פרה נקבעה להיות בשבת שלאחר פורים. (וכן, למה אנחנו מצווים בכלל לקרוא אותה?) אשמח לביאור -
תשובה: בזמן בית המקדש הייתה קיימת חובה להיטהר לפני הרגל, ולכן קוראים פרשה זו, העוסקת בטהרה, כאשר מתקרב חג הפסח. במדבר סיני שרפו את הפרה האדומה סמוך לחודש ניסן, כדי להזות באפר הפרה על בני ישראל מיד לאחר הקמת המשכן, כדי שיהיו טהורים ויוכלו להקריב את קרבן הפסח. בקריאת פרשה זו כלולה כוונתנו להתפלל לה  שיטהר אותנו במהרה ונזכה לעבוד אותו בבית המקדש. (מתוך האתר של ישיבת בית אל) ועיין עוד
שאלה: תפילת שחרית: כבוד הרב, אני נוהג להתפלל מידי בוקר במנין שחרית שמתחיל בשעה 6:30 עד 7:35, אישתי מתחילה בקרוב לעבוד בעבודה שאני יצטרך להסיע אותה בשעה 7:20 זאת אומרת שאני יאלץ לפספס 15 דקות מזמן התפילה שזה יוצא פחות או יותר לאחר תפילת שמונה עשרה סמוך "לנפילת אפים", בבית הכנסת שלנו יש מנין נוסף שמתחיל בשעה 5:15 שאלתי אם יש לי התר להתפלל במנין הפועלים למרות שאני לא עובד אך זה נחוץ לשם עבודתה של אישתי שאני צריך להסיע אותה לעבודתה. חשוב לי לציין שאני לא רוצה לגרוע מסוף תפילת השחרית במנין השני ולכן שאל לגבי מנין הפועלים אם יש לי אפשרות להתפלל בו, מודה לך מראש על התשובה.
תשובה: תפילה לפני הנץ היא רק בדיעבד. לכן לכתחילה תתפלל במנין של 0630 ותצא לפני סוף התפילה (כמובן יש להשלים את התפילה בבית).
שאלה: פעולה בנושא אמונה: היי, אני מדריכה של כיתה ז ואני רוצה להעביר להם פעולה בנושא אמונה שהכל לטובה אין לי כל כך רעיון איך להעביר את זה אז אני אשמח לעזרה. :)
תשובה: לק"י למדריכה היקרה! דבר ראשון, סחטיין עליך שזה מה שאת רוצה להעביר עליו. לפעמים זה לא בדיוק הנושא הכי אטרקטיבי או קל להעביר עליו ועצם זה שאת מוכנה לקחת את זה על עצמך ולהחדיר, כמדריכה, את נושא האמונה שהכל לטובה זה דבר עצום! מראש אני אומר שבתשובה לא תמצאי מערך לנושא או פעולה אחת בנושא, אלא אני מקווה שאוכל לתת לך כלים שיעזרו לך לבנות פעולה ומערך נושא זה ובנושאים אחרים, ונחלק א תזה לפי שלבים. 1. בחירת נושא כללי (על זה את יכולה לסמן V כי כבר בחרת נושא כללי) ולחשוב גם מה המסר. 2. לחלק את הנושא לתתי נושאים שישמשו לחלקים של פעולה או כל אחד כפעולה בפני עצמה בתוך מערך (במקרה הזה   עין טובה, מה קורה כשרואים חצי תמונה ועוד). 3. להתחיל לכתוב   להגדיר את הכותרות של השלבים בתוך הפעולה עצמה. 4. לבנות את הפעולות עצמן (עם כל העזרים, הציוד הנלווה ומה שלא צריך בשביל הפעולה). 5. בקרה על הפעולה והמערך   לוודא שיש בזה היגיון ושזה ברור. טיפ קטן למבנה הפעולה והמערך: אם זה מערך פעולות חשוב שיהיה משהו שמקשר בין כל הנושאים. משהו שאת מביאה בפעולת סיכום מערך שיהיה אסוציאציה למה שכבר העברת עליו. ב"ה את רואה את המערך, אבל לא תמיד הם רואים את זה כמערך אלא כפעולה על נושאים שונים. בנוסף, יש נושאים שצריך לעשות להם פעולת פתיחה לנושא כשלא שמים לב לנושא ביום-יום. טיפ קטן לקראת בניית מערך ופעולה: ללמוד על הנושא קודם ולמצוא, ללמוד ולקרוא לפחות מאמר אחד או שנים (לא חייב להיות ארוך בכלל, העיקר שיהיה מובן, ירחיב את הידע שיש לך על הנושא ויתן לך כיווני חשיבה על הנושא). ספציפית, יש פעולה על הנושא בקישור הבא: אך הנה גם כמה עצות לאתרים שתוכלי להיעזר בהם לבניית פעולה: ברור שיש עוד המון אתרים, אך זה רק כמה ולגבי האתרים של תנועות נוער שאינן דתיות   רק צריך לשים לב למסרים, האם הם המסרים שאת רוצה להעביר? נשמח אם תשתפי אותנו מה עשית בסוף! אם יש עוד חברים וחברות שקוראים את התשובה שרוצים לשתף ברעיונות לפעולות על אמונה שהכל לטובה או עוד מאגרים של פעולות נשמח נורא! הרבה הצלחה וישר כח גדול לך ולכל המדריכים היקרים. בהערכה, נתנאל netanelweil gmail.com
שאלה: גילוי אריות: הרב. לפני בערך 8 שנים הייתי בכיתה א ואחותי הייתה בגן ויום אחד אני והיא נישארנו לבד בבית וקיימנו יחסי מין, אני ואחותי לא קיבלנו חינוך טוב. והיום אני בכיתה י ולמדנו שמי שעובר על איסור גילוי אריות דינו מוות. ואני ממש מפחדת שיקרה לי או לאחותי משהו. ולפני 6 שנים בערך ההורים שלי ניפטרו,אני ממש מצטערת על מה שעשיתי וגם באותו זמן לא ידעתי מזה גילוי אריות ושזה אסור. מה אני צריכה לעשות?
תשובה: וברכת ד  אין עונשים לקטנים, כך שהמקרה שהיה בקטנות אין עליו עונש. אבל בכל אופן כיוון שקרה כדאי שאת ואחותך תלמדו היטב את הדברים. האסור והמותר בנושא, ואפילו תוכלו להסביר לאחרים את חומרת הדברים ואולי את הדרכים להמנע מכך. בברכת התורה והארץ יהודה הלוי עמיחי מכון התורה והארץ
שאלה: שבת: האם מותר לטלטל בשבת, תאורת חירום LED שנדלקה עקב הפסקת חשמל, בכדי לטפל בילד בן 5 שהקיא בלילה? האם ניתוק התאורה מהשקע (שכאמור לא זורם בו חשמל) לצורך זה מותר?
תשובה: וברכת ד  אפשר לטלטל את המנורה. אם צריך אפשר לנתק (בשעה שהנורה דולקת) את המנורה מהשקע, פעולה זו יש לעשות בשינוי. בברכת התורה והארץ יהודה הלוי עמיחי מכון התורה והארץ
שאלה: זיווג: רציתי לדעת חוות דעת רבנית בנוגע לזיווג שלי. יש לי חברה כמעט שנה שהספקנו להיפרד ולחזור 5 פעמים, כולם באו ממני מכיוון שההורים שלי לא רוצים בקשר הזה בטענה שהיא לא הולכת צנוע שדווקא היא הולכת צנוע וגם בטענה שההורים שלה גרושים אז שאני לא אכנס למיטה חולה. וגם שהמשפחה שלה לא משהו שזה די נכון, עכשיו בכל פעם שאנחנו ביחד זה מרגיש לי רע עם הקשר הזה וכאשר אנחנו לא ביחד זה מפריע לי ורוצה לחזור ואני בכל פעם מוצא את עצמי בדיכאון ולא יודע מה לעשות כבר.
תשובה: ילד קטן תלוי בהוריו, אדם בוגר יוצא לעצמאות. התורה אומרת "על כן יעזוב איש את אביו ואת אמו ודבק באשתו". הקמת משפחה זו אחריות. הקמת משפחה זו החלטה לקחת את החיים שלך בידיך - אתה אדם עצמאי. אחד הצעדים הראשונים לעצמאות זה השחרור מהתלות בהורים. חייבים כמובן במצוות כיבוד הורים. צריכים לשמור על קשר משפחתי חם וחזק. זה נכון וחשוב מאוד. אבל עושים זאת כאדם עצמאי שמדבר עם ההורים כבוגר אל בוגר, ולא כילד קטן שתלוי בדעת הוריו. נראה לי שנכון עבורך לקחת יעוץ מקצועי אצל פסיכולוג או עובד סוציאלי. הם יסייעו לך לזהות את הקשיים שלך וללמוד לצאת לעצמאות הראויה לך.
שאלה: עריסה מיד שרה:. אחותי הבכורה לפני כ8 שנים בערך לקחת עריסה מיד שרה והפקידה צ ק ערבון מפה לשם המקום נסגר והיא לא ידעה להיכן להחזיר את העריסה היום בשעה טובה אנחנו מצפים לילד נוסף והיא הציעה לנו את העריסה שלה (מיד שרה ) בטענה שהיא כמעט בטוחה שהיות והיא לא החזירה את העריסה פדו את הצק שהיא נתנה כערבון ואין מדובר בגזל. שאלתי אליך היא -האם ניתן להשתמש בעריסה או שמדובר בספק גזל? מראש על המענה.
תשובה: ב"ה, איני יודע את סכום הערבון, הכי פשוט שתתקשר ליד שרה ותשאל. די ארגמן
שאלה: מסכת חלין נח: במסכת חלין נח כתוב: "בריה שאין בה עצם אינה מתקימת י ב חדש" לפי ההבנה הפשוטה שלי מהגמרא שכל בעל חיי שאין לו עצם לא חיי יותר משנה. יש בעלי חיים כמו הנחש שאין לו עצם או מלכת הדבורים שחיים יותר משנה מה שסותר את דברי הגמרא אם כבוד הרב יוכל להנות לי על הדבר.
תשובה: וברכת ד  לנחש ומלכת הדבש יש עצמות. יהודה הלוי עמיחי מכון התורה והארץ
שאלה: נישואין לא מספקים: אני נשואה 3 עם אדם חיובי ומסור. אנו לא מתאימים מבחי אישיותית אין לנו נושאי שיחה והוא לא מעניין מרגש אותי כלל. ברור לי שזאת לא סיבה לגירושין כי יש לי ילדים. אך יחד עם זאת אני מרגישה כמו בכלוב ושהרצון לחיים עוזב אותי. הייתה תקופה שהיכרתי גבר (נשוי) והשיחות עימו ריגשו אותי מאוד עזרנו אחד לשני הרבה ובמובן מסוים הוא ממש ענה לי על כל החסכים (אם כי לא הייתי נישאת לו בחיים). בשלב מסוים הוא משך את זה לכיוון של רומן. ולמרות שמאוווווד רציתי. עצרתי את עצמי בזמן ב"ה וניתקתי איתו קשר כי הבנתי שזה רצון ה. אני שמחה על עמידתי בנסיון. ושאפילו נגיעה "פשוטה" לא הייתה. מצד שני מרגישה בכלוב, כאילו כך נגזר עליי לחיות? בלי הנאה? בלי עניין? לגדל ולהוליד עוד ילדים? ושאלה נוספת, האם זאת סיבה מספיקה לעשות מניעה? שאלתי רב לגבי מניעה ואמר לי שזה כהוצאת. אם אין סיבה מספיק מוצדקת.
תשובה: וברכת ד  שאלותיך קשות ונוקבות, לדעתי צריך כאן התייעצות מעמיקה שאין אפשרות לעשות במייל קצר, אלא מי שמכיר את שניכם, ואת המצב שלכם. ולפחות נפגש עמכם פנים בפנים, כדי לדעת את מהות הדברים. בברכת התורה והארץ יהודה הלוי עמיחי מכון התורה והארץ
שאלה: נשיאת כפיים ועליית כהן: אני משמש גבאי בית כנסת. נתגלה כי כהן אשר התפלל אצלנו בעבר חבר לאדם שאיים על פלוני כי ידקור אותו והכהן הזה ענה אמן על כל הקללות ועוד אמר לו שידליק נר לצדיק ויבקש שימית אותו ועוד יעץ לו לשים שמיכה על ראש פלוני ולתת אגרוף לפנים ולשבור את שינייו. כאן לא מדובר בשמועה היות ודבריו מוקלטים. האם לאחד כזה שפיו מטונף וחבר לעבריין מותר לשאת כפיים ולעלות לעליית כהן? ב מראש
תשובה: וברכת ד  יישר כח על כל פעלך בבית הכנסת. לגבי הקלטות כידוע אינן קבילות בבית דין, אלא שיש כאן שמועות לא טובות. אבל לדעתי עדיין אין אפשרות לפסול לשאת כפים על גבי הקלטות. ואדרבא אפשר לקרוא לכהן ולדבר בנחת ולראות לאן הדברים נוטים. בברכת התורה והארץ יהודה הלוי עמיחי מכון התורה והארץ
שאלה: קריאת שמע: לרב, ברצוני לשאול אם מותר לקרוא קריאת שמע על המיטה ואחר כך להיות בפלאפון או לראות סרט במחשב כי זה עוזר לי להירדם או שמא יש איסור מוחלט להתעסק במשהו אחרי קריאת שמע. ב
תשובה: צריך לקרוא קריאת שמע לקראת השינה ממש. אבל מי שקרא ולא נרדם מיד, אין איסור מוחלט להתעסק במשהו שעוזר לו להרדם. גם אין איסור לדבר דברים נצרכים. עיין תשובה מפורטת
שאלה: פגימה בברית תוך צפיה בסרטי זימה של גילוי עריות וגילוי עריות: אם הוצאתי זרע לבטלה תוך צפיה בסרטי זימה שבהם יש גילוי עריות האם נחשב שחטאתי בגילוי עריות? אני בתשובה גדולה בחיי וקשה לי הספק
תשובה: וברכת ד  יש שני דברים א. גלוי עריות. ב. הוצאת. כל זמן שאין מעשה אין גילוי עריות אבל גם איסור הוצאת, הוא בעיה חמורה, ואין לראות את הסטרים הללו, ואדרבא יש למלא את הזמן בתכנים חיובים, עזרה לזולת, ללמוד וללמד, יש כל כך הרבה מה לעשות, רק צריך לעשות. בברכת התורה והארץ יהודה הלוי עמיחי מכון התורה והארץ
שאלה: צניעות בגלל הבנים?: כל הזמן אומרים שהצניעות היא דבר פנימי, ולכסות את הגוף כי זה כמו ספר תורה בתוך ארון קודש וכו. אז אני לא מבינה למה הלכות צניעות זה על מה שימשוך בנים ולא לפי ההרגשה שלי שאני חשופה מדי. :)
תשובה: לך שואלת יקרה, את נוגעת בנקודה שמטרידה רבות מאוד, וחוסר ההבנה שאת חווה הגיוני ומובן בהחלט.   מידה או סנטימטר? אומרים ש"כל דבר צריך מזל, אפילו ספר תורה שבהיכל" (שרוצה שיקראו בו). בימינו אין ספק שלצניעות הנוגעת ללבוש   יש מזל, והרבה. בגזרת ערך הצניעות מושקעים מאמצים חינוכיים רבים, והוא אחד הנושאים המדוברים ביותר. רבים יודעים לומר כי הצניעות היא ערך פנימי. רבים מבינים כי הגדרות חיצוניות אינן מסוגלות ליצר צניעות, וקל מאוד להתלבש בצורה העומדת ב כללים  אך משדרת חוסר צניעות (ואין לי עניין בדוגמאות). רבות שומעות על הצניעות, וגם הן חושבות כי מדובר במידת-נפש שחשיבותה אדירה. רבות מזדהות עם התחושה כי פריצות, החצנה ומציאות בה הכול גלוי ופרוש לעין כול   מחללת את האדם. ולרבות קשה מאוד להבין מה הקשר בין מידת הצניעות הנפלאה לבין העיסוק בבנים ובמיניות. את בחברה טובה.   בשבילך צניעות אינה בשביל בנים, בשביל המורה או עבור כל אחד אחר. השאיפה להיות צנועים צריכה להיות מכוונת כלפי עצמנו וכלפי המקום. משום כך הצניעות מדברת גם אל בנות אך גם אל בנים  אמנם היא מתבטאת אחרת אצל המינים (בדומה לדברים אחרים), אבל רלוונטית בעיני לשניהם. אנחנו חיים בתוך חברה ועולם, ואפילו מתפללים בברכת המזון  ונמצא חן וש בעיני א-לוהים ואדם. חשוב להתחשב ולהיות רגישים כלפי הסביבה שלנו. אולם מדובר בעיקרון ערכי נפרד מצניעות, ויחד עם זה שנכון שלא נהיה כעומדים בין היושבים (כדברי הברייתא במסכת דרך ארץ)   זה נכון גם אם נהוג לחבוש כובעים עם פונפונים לבנים. הבנים אחראים על עצמם, ואין שום סיבה ערכית שאת תסבלי בגלל בעיות הנוגעות אליהם. בייחוד בעולם בו כמעט בכל הליכה ברוב, פוגשים נשים שאינן מעוניין להיראות או להיות צנועות. הבנים אינם הסיפור, ולא נכון בעיני להפוך אותם לסיפור ולסיבה שבגללה את צריכה להתלבש בצורה מסוימת.   להלביש את הפנים אין ספק שההרגשה שלך מה חשוף ומה לא   חשובה. אבל כדאי לשים לכך שההרגשה האישית שלנו מושפעת במידה לא מבוטלת מהחברה בה אנו חיים, ומהמסרים שאנו מקבלים מהתקשורת, מחברות וכו. ולא רק זה, אלא שהדחף להחצין ולהפגין את היופי שהקב"ה חנן אותנו   עשוי אף הוא לעודד את הדגשת הגוף (ההדגשה היא העניין ולא בהכרח החשיפה). ולכן ראוי שנפקפק בעצמנו ונחקור טוב טוב את ליבנו לפני שאנו קופצים למסקנות. אבל ההתחבטות והבירור הפנימי הזה אינו העיקר. העיקר הוא כמו שאמרת, שתסגלי לעצמך את הצניעות הפנימית, שהאופן שבו את מתלבשת אמור להביע אותה, ממש כמו שהדיבור שלך מסוגל לשקף אותה. החיצוניות מלבישה את הפנימיות, ומאפשרת לה להתגלות כלפי החוץ  וברגע שהלבושים עצמם הופכים לעיקר   אנחנו פוגעים בפנימיות. במסכת דרך ארץ (פרק ה) נאמר כי תלמידי חכמים  ניכרים בעטיפתן, כלומר בבגדיהם. וזו הנקודה שבעיני נכון לשים לב אליה. הצניעות וכל הנלווה אליה היא נושא המעסיק רבות, ויש לחשוב עליו ולשים לב לצדדים שונים של הצניעות. נגענו בנקודה אחת   עבור מי אנחנו מתלבשים, ולדעתי התשובה החותכת היא בראש ובראשונה אנו מתלבשים עבור עצמנו, ולא למען אחרים. הבגדים נועדו להלביש ולהביע את הפנימיות שלנו. אם עולות לך עוד שאלות: חננאל Hananel8 gmail.com
שאלה: שאלה: בתקופה האחרונה צצים הרבה סיפורים על אודות אנשים שמתו שהרגישו לפני וכתוצאה עשו כך וכך. האם אנשים באמת מרגישים שהם עומדים םמות? אני רוצה להתחזק באמונה.אך איני יודעת איך
תשובה: חלק כנראה שכן. הרוב כנראה שלא. הרבה אנשים מרגישים שהם הולכים למות. אבל לשמחתם נשארים בחיים. כדי לקבל הדרכה כיצד להתחזק באמונה, אתה צריך אדם שאפשר לדבר איתו פנים אל פנים. ולא דרך המייל. אם יש לך רב שיש לך קשר אליו, צור קשר. ואם לא, אתה יכול לשלוח לי את אזור המגורים שלך, אולי אני מכיר.
שאלה: קלמנטינות מפרדס: לכבוד הרב, לפני כיומיים אבי הביא לנו שקית קלמנטינות, יש לציין שאבי מסורתי ואינו מקפיד כ"כ על שנת שמיטה, לצערי.( אני נושאת תפילות שיתחזק הוא וכל משפחתי בע"ה.) בעלי שאל אותו מהיכן הקלמנטינות והוא אמר שזה מפרדס, מעבר לכך לא הוסיף, לנו לא כ"כ ברור מאיזה פרדס? האם נלקח ברשות או לא.וכו. ייתכן שייפגע אם "נתחקר" אותו לגבי זה כי אבא שלי הינו אדם רגיש. האם מותר לנו לאכול מהקלמנטינות האלה? האם עדיף לזרוק אותן (האם זה אינו בל תשחיט?) האם מותר לי לתת את זה לגן לילדים שיאכלו מזה? מראש, ויישר כח!
תשובה: כידוע עדיין לא התחלנו את שנת השמיטה בקלמנטינות. דהיינו הקלמנטינות כעת הן של ששית, יש להפריש מהם תרומות ומעשרות כדין ששית. לגבי שאלתך יש כאן כנראה שאלה של גזל, דהיינו יתכן שאביך לקח את הקלמנטינות ללא רשות, למרות שאין אנו חושדים את בני ישראל בכך. כעת הפירות הם ברשותך דהיינו הועברו מרשות אביך לרשותך והדיון מה לעשות בקלמנטינות. נראה שתחילה בודאי יש להפריש מהקלמנטינות כולל תרומה גדולה מעשר ראשון ומעשר עני. כדאי לתת את הקלמנטינות לאחר ההפרשה לצרכי רבים. אם ברור שאביך קבל רשות מבעל הפרדס לקחת את הקלמנטינות גם את יכולה לקחת את הקלמנטינות לאחר הפרשת תרו"מ. בברכת התורה והארץ יהודה הלוי עמיחי מכון התורה והארץ
שאלה: תמנות לאביונים לפורים: אני מכירה מישפחה במצב כלכלי מאוד מאוד קשה. האם אני יכולה לתת מתנות לאביונים לפני פורים, כדי שיוכלו מראש לקנות לעצמם סעודת פורים. אם כן, ממתי אני יכולה לתת את הכסף? האם אני יכולה לתת את כל הסכום אותו אני מתכננת לאותה המשפחה (מדובר באם עם 6 ילדים), ולא לחלק ל 2?
תשובה: וברכת ד  ראוי שתתני לפני הפורים כסף כצדקה. ובפורים תתני דברי אכילה מעטים למשפחה, וכן מתנות לאביונים תתני בפורים עצמו. אבל את עיקר מצוות הצדקה תתני לפני החג. בברכת התורה והארץ יהודה הלוי עמיחי מכון התורה והארץ
שאלה: פגם הברית: ידוע שאדם שפוגם בברית זה מוריד אותו ברמה הרוחנית האם גם אדם שמוציא זרע לבטלה כתהליך טבעי גופני והוא אנוס?ואם כן מה אפשר לעשות כנגד זה?
תשובה: וברכת ד  אין צורך לחשוב חשבונות של הקב"ה. אנחנו צריכים לעשות טוב. לכן אתה צריך להתקדם לעשות טוב. ללמוד את השאלה של הוצאת, כדאי לעסוק בסוגיא מהמקורות ולברר את סיבת האיסור וכיצד מתמודדים עם הבעיות. יש היום ספרים שעוסקים בסוגיות אלו. כדאי להעמיק בכך, ובכך תשובתך תהא שלמה מכיוון שבכך יעיד עליו יודע תעלומות שלא ישוב לזה החטא עוד. בברכת התורה והארץ יהודה הלוי עמיחי מכון התורה והארץ
שאלה: ברכת אשר יצר: בס ד 1. בבית הספר אין לי נטלן אז אני שותף ידיים עם סבון ונוטל בברז אבל לאחרונה שמעתי שאסור ליטול ידיים בשירותים אז יש איזה שהו פיתרון? אני בבית ספר חילוני ולא דואגים לדברים האלה 2. אני לא בטוח אם אני זוכר נכון אבל אני חושב שקראתי שאין ליטול ידיים על מקום שהולכים בו בני אדם ובבית אני נוטל ידיים בחלון שבחדרי והמים נופלים על הגג ומשמה יורדים לרצפה של הגינה שלי ששמה הולכים בני אדם האם זה ר? 3. בשבת כשאני נוטל ידיים בחלון יש חשש שהמים מהנטילה יגיעו לגג שמתחת לחון ומשמה לרצפה וליד הרצפה יש אדמה שהמים יכולים להגיע לשם. יש בכך חשש לחילול שבת או שזה ר לעשות כך?
תשובה: וברכת ד א. אפשר ליטול ידים ולברך לאחר מכן. ב.אם זה נבלע באדמה אפשר. ג. אם זה עוב ממקום למקום אפשר. בברכת התורה והארץ יהודה הלוי עמיחי
שאלה: עיכוב נישואין : יש לי שתי שאלות הרהורים, שאשמח לשמוע דעתך עליהם. ברכת "שעשה לי כל צרכי"- בכל יום שאני מגיעה לברכה זו עולה בי הרהור עקרוני וזאת במיוחד על רקע ההנחיה בסידור התפילה לא לברך ברכה זו ביום כיפורים ובתשעה באב על רקע איסור נעילת המנעלים בימים אלו. עם זאת, איסור נעילת הסנדל מוגבל לימים אלו בלבד והוא זמני והאדם מודע לכך, ובכל זאת הדבר מצדיק אי אמירת ברכת "שעשה לי כל צרכי". מנגד, אני מרגישה, כי הצורך שלי במציאת בן זוג ובהקמת משפחה הוא אף בסיסי יותר ובמקרה זה אין האדם יודע כמה זמן יימשך מצבו זה ובכל זאת אנו מברכים "שעשה לי כל צרכי". לסיכום, מדוע נעילת הסנדל עולה כצורך על צרכים בסיסיים אחרים, חשובים לא פחות. 2. לפני כחודש נפטרה סבאתי, אליה הייתי קשורה מאוד והיא הייתה לי כאם נוספת שגידלה אותי. קראתי כי חכמים קבעו שלושה ימים לבכי ובנוסף נכתב: "אמר הקדוש ברוך הוא: אי אתם רחמנים בו יותר ממני". אני מוצאת את זה מאוד קשה ליישום על גבול הבלתי אפשרי. זכרונה מעלה בי צער ודמעות כמעט מידי יום. אודה להבהרת המשמעות של: "אי אתם רחמנים בו יותר ממני". אני לא חושבת שבכי יש בו משום אמירה של "אנו יותר רחמנים", אלא להפך, הדבר מצביע על פגיעותנו וחולשותינו כבשר ודם. הבכי אינו נובע בהכרח מרחמים, אלא מצער ההיפרדות ותחושת האבדן.
תשובה: א.אליבא דאמת, צרכו של האדם הוא המציאות בה הוא נתון, שכל מה שד  עושה הוא לטובת האדם, אלא שהדבר לא נגלה בשכלנו החסר. על כן מברכים ברכה זו גם בעת משבר, לתת אמון בהנהגת הבורא יתברך שמו. פורמאלית, במועדים שציינת יש שלא מברכים משום שנאסרה בהם נעילת הסנדל, והברכה נתקנה מעיקרה על כך כמבואר בגמ  ברכות. אולם אכן רבים מברכים מצד שייכות הברכה גם בעת זו. בברכתך תכווני שאת יודעת שהמציאות בה חסר לך זיווגך עד עתה, היא כל צרכך בראיה האלוקית, ותתפללי שד  יסייע לך בזה כשיגיע הזמן הנכון בעיניו, ובכל רגע יתכן שזהו זמן ראוי מחודש. ב.יש גבול להבעת הצער בבכי, ויש מקום להבעת הצער באופן מכוון יותר במילים ובתחושות יותר מסודרות מאשר בפירוק נפשי. אמנם, אין חובה הלכתית לכבוש את הבכי בכח אם הדבר עולה בך, ומה שציטטת נאמר בעיקר על קביעת הימים לבכי, ולעורר הבכי. בכל אופן, יש להשתדל לכוון דעתך כפי הוראת ח, להמנע מבכי לאחר ג  ימים ולהתמקד בזכרון ובמשמעות, ועייני המעשה האי איתתא דהות בשבבותיה דרב הונא, מו"ק כז חזקי ואימצי
שאלה: ללא נושא: האם גלאט עלים בהדרכת. הרב ויא זה אותה חברה כמו עלי גלאט
תשובה: איננו יודעים האם זה אותה חברה או לא. אבל גם אין לזה משמעות הלכתית. ולמיטב ידיעתינו יש להם הכשרים שונים.
שאלה: ללא נושא: האם גלאט עלים בהדרכת. הרב ויא זה אותה חברה כמו עלי גלאט
תשובה: לא
שאלה: חרקים: האם מאמר הכשרות של הרב וויטמן מ2011 לעניין כרובית וברוקולי של סנפרוסט רלוונטי לעכשיו? המאמר:
תשובה: מה הכוונה "רלוונטי". יש את שיטת הרב וויטמן ויש את השיטות האחרות וכולם רלוונטים וכל אחד יפסוק לפי רבו.
שאלה: יחבי אישות: אני ובעלי חוזרים בתשובה. בצעירותו של בעלי גם למד מספר שנים בישיבה. מנהלים אורח חיים דתי. אבל ישנה בעייה ביחסי אישות. עקב לחץ היום יום, הפרנסה והעבודה. שברוך השם ר אך דורשים מאמץ. גורמים לבעלי לא לספק אותי כרצוני. אנו כן מקיימים יחסי אישות. אך בכל זאת התדירות לא מספיקה לי. זה מביא אותו לידי תסכול. כי לצערי חוויתי חיים חילוניים זה לדעתי קשה יותר. יודעת את טעם האהבה. בעלי שגם יודע תרוד. ופחות זקוק לזה כמוני. אני מתוסכלת וכואבת. האם יש יעוץ מיני שניתן לפנות אליו? מה ניתן לעשות?
תשובה: וברכת ד אפשר לפנות לרונית הגר מושב בית יתיר. הרב עזריאל אריאל מושב עטרת. חודש טוב ומבורך יהודה הלוי עמיחי מכון התורה והארץ
שאלה: הנהגות לשמאליים ועוד שאלה: בני בן שלוש וחצי, שמאלי. האם יש להקפיד שיטול ידיים קודם יד שמאל ואחכ ימין? ינעל קודם נעל שמאל ואחכ ימין? ישים יד שמאל על העיניים בקריאת שמע? ושאלה נוספת בעניין אחר- לאורך היום יש מספר פעמים בהם נוטלים ידיים-בבוקר עם הקימה, אחרי יציאה משירותים ולפני ארוחה. איך נוטלים בכל פעם? אצלנו במשפחה נהוג שנטילה לפני האוכל נוטלים שלוש פעמים ימין ואחכ שלוש פעמים שמאל. אשמח לדעת מה המקור. לעומת זאת, בשעת הקימה בבוקר נוטלים ימין שמאל לסירוגין שלוש פעמים. ושבוע טוב
תשובה: ישנם ספרים שלמים העוסקים באיטר היד. אני לא מכיר את כל הדיונים המפורטים, וכותב את שנראה לי מן המקורות ומסברא ישרה, אך אם תמצא פסקים אחרים מבוססים יותר   אשמח אם תפעל לפיהם, וגם תלמד אותי: נטילת ידיים: נטילת יד ימין קודם אינה נובעת מהעובדה שיד ימין פעלתנית יותר, אלא מתורת הסוד של ימין כחסד ושמאל כגבורה, וחסד קודם לגבורה. בשל כך, אין הבדל בין אדם רגיל ובין איטר. כנ"ל לגבי נעילת נעליים. אין משמעות מהותית לגבי היד בה מכסים את העיניים בקריאת שמע, ויש שיקולים שונים לכן ולכאן, ויעשה מה שנוח לו. יש מנהגים שונים בנושאי נטילת ידיים. הנטילה בבקר לסרוגין היא לכאורה לשון ההלכה, ויש לנהוג כך. אם אני מבין נכון את מנהג המשפחה בסעודה   הנטילה כך נובעת מדברי מפרשי השולחן ערוך קסב, א בדבר האפשרות ליטול שלוש פעמים כדי להתמודד עם בעיית המים הראשונים שנטמאו, ועל כן כדאי לעשות אולתם מיד אחרי השני. אולם אין חובה להקפיד על כך.
שאלה: מזוזה: ה לפני זמן מה קבעתי מזוזה חדשה בפתח הבית, אך לצערי שבועיים לאחר מכן היא נפלה ואחד השכנים שירד במדרגות מצא אותה מוטלת על הרצפה, ובשל השעה המאוחרת הוא לא רצה להפריע לנו ולקח את המזוזה איתו אל האוטו שלו. אני חשבתי שהמזוזה נגנבה וקניתי מזוזה חדשה, ולאחר מספר ימים השכן בא עם המזוזה והסביר את מה שקרה. הוא אמר שהוא שכח להחזיר את המזוזה למחרת ובינתיים המזוזה הייתה באוטו והוא נסע איתה בשבת השאלה היא האם המזוזה עדיין כשרה ושמישה בשל העובדה שהוא נסע איתה בשבת? ושבוע טוב!
תשובה: לך המזוזה כשרה ועליך להודות לשכן שזכה בקיום מצווה מהתורה - מצוות  השבת אבידה. אשריו ואשריך דוד לוי
שאלה: גזל: לפני חזרתי בתשובה עבדתי בקניונים בחו"ל. הייתה תקופה שלצערי פחות הקפדתי על רישום מוצרים (בכוונה ולא בכוונה) שנמכרו ולעתים שמתי כסף לעודף ולקחתי לעצמי בצורה שגרמה לכך שגזלתי מן המעסיק. ניסיתי להשיג את המעסיק ללא הצלחה, שמעתי שהחברה גם נסגרה. ( אני גם חוששת מאפשרות של לדווח לו על כך מתוך חשש שיאשים אותי שגזלתי ממנו סכומים גדולים יותר). ניסיתי לחפש אותו דרך אנשים שעבדו שם ודרך איתור כתובתו (לא ברור אם הכתובת הזו בחו"ל עדכנית לאור סגירת החברה והשמעות על עזיבתו) ואף מצאתי את אשתו בפייסבוק, ניסיתי לתקשר אתה מספר פעמים אך היא לא הגיבה. מה עליי לעשות במצב כזה? האם אני יכולה לתרום סכום משוער לצדקה?
תשובה: וברכת ד לכתחילה אם יש מקום שהוא יכול להנות עדיף. אם אינך יודע אפשר לתת לצרכי רבים. בברכת התורה והארץ יהודה הלוי עמיחי מכון התןורה והארץ
שאלה: סיטואציה שמטריד אותי מאוד: כבוד הרב אני מבקש את עזרתך בסיטטוציה שמטרידה אותי מאוד לצערי לאחר פליטת זרע הלכתי לשטוף את הבגדים במים ולאחר מכן לזרוק אותם לכביסה. כאשר שטפתי אותם הפעלתי את הזרם של המים חזק מדי והמים ניתוזו לעבר המברשות שיניים בשיש מיד שטפתי את מברשות השיניים במים ועכשיו אני חושב שיש עליהן זרע או שאסור להשתמש בהן כי הן טמאות לא כשרות. בבקשה תעזור לי זה לא עוזב אותי
תשובה: אין שום בעיה במים שנתזו. אתה יכול להשתמש בכל דבר בלי כל חשש. תשתדל למעט ולחדול מפליטות זרע - זה הדבר היחיד שיש לפעול לגביו.
שאלה: מחצית השקל: האם ניתן לתת מחצית השקל עבור בני משפחה שפחות מקפידים על כך? ובשורות טובות אמן.
תשובה: וברכת ה  אפשר. עיין הלכות שקלים פ"ג ה"ג בברכת התורה והארץ יהודה הלוי עמיחי
שאלה: מה הדרך??: רציתי לשאול מה הדרך שיבור לו האדם?אני יסביר את עצמי,בספרי המוסר ועבודת המידות כתוב שהאדם צריך להיות בהכנעה כמו שכתוב בתפילה ונפשי כעפר לכל תהיה ז"א ככה נשמע שהאדם אין בעיה שיהיה מושפל ע"י אחרים ואפילו שיבזו אותו שיהיה מן הנעלבים ואינן עולבים זכות גדולה זאת ומצד שני הרן אומר ואמרת כוחי ועוצם ידי ז"א במילים אחרות שהאדם צריך להכיר את הכוחות של עצמו לחזק לו את הביטחון העצמי שהרי אם לא יכיר את כוחות עצמו איך יוציא את הכח שלו אל הפועל וזה לא מסתדר עם האיכא דאמרי הראשון??אשמח אם הרב יסביר לי ב מראש
תשובה: הרב זצ"ל הסביר, ביחס לאדם עצמו עליו לראות חסרונותיו ולהיות בשפלות נפש וענווה גמורה, כלפי המציאות וכלפי האחרים. זהו בחינת ולמקללי נפשי תידום, משום שיש בקללתם מן הצדק, שכל אחד הוא חסר בעצם טבעו, וכפי שדוד ע"ה אמר על מתנגדיו שיש בדבריהם שורש אמת. אולם ביחס לעבודת השם של האדם, עליו להדגיש את כוחו וטובו, שכן אור השם מתגלה בו. ככל שהאדם נטוע בקודש, אזי יש בו יותר אורה ואופטימיות, שכן אינו חסר בעיקר, אלא ביטוי אחד מני רבים להופעת השלימות האלוקית בעולם באופן מתוקן וישר, וזה בבחינת וכל הקמים עלי לרעה מהרה הפר עצתם. ההבדל בין שתי האמירות הוא בתובנה של ונפשי כעפר לכל תהיה, דהיינו בביטול הפרטיות החסרה כלפי הרצון האלוקי המנחה אותה.
שאלה: קנית ציוד לפני לידה: כבוד הרב אנחנו מצפים לבן ברוך ה לאחר 3 בנות. אני בחודש השמיני להריוני היות והיו לנו רק בנות אין לנו בגדים או ציוד המתאים לבנים האם מותר לי לקנות מעט בגדים לתינוק להתחלה.? (ליציאה מבית החולים ולימים הראשונים) והאם מותר להזמין עגלה לבית חמתי?
תשובה: ב"ה, הכל אפשר לקנות ולא רק מעט. בשעה טובה. דני ארגמן